ᱚᱦᱢᱚᱫᱽ ᱥᱟᱦ ᱵᱟᱦᱟᱫᱩᱨ

ᱚᱦᱢᱚᱫᱽ ᱥᱟᱦ ᱵᱟᱦᱟᱫᱩᱨ (᱑᱘᱒᱕-᱑᱘᱘᱕) ᱫᱚ ᱢᱚᱦᱢᱚᱫᱽ ᱥᱟᱦ (ᱢᱩᱜᱚᱞ) ᱤᱡ ᱦᱚᱯᱚᱱ ᱮ ᱛᱟᱦᱮᱸ ᱠᱟᱱᱟ ᱟᱨ ᱟᱡ ᱵᱟᱵᱟ ᱛᱟᱭᱚᱢ ᱫᱚ ᱑᱘᱔᱙ ᱨᱮ ᱒᱓ ᱵᱚᱨᱥᱚ ᱵᱚᱭᱚᱥ ᱨᱮ ᱑᱕ ᱟᱹᱱᱤᱡ ᱢᱩᱜᱚᱞ ᱥᱚᱢᱨᱟᱴ ᱮ ᱵᱮᱱᱟᱣ ᱮᱱᱟ ᱾ ᱱᱩᱭᱤᱡ ᱡᱟᱱᱟᱢ ᱟᱭᱳ ᱫᱚ ᱩᱫᱷᱚᱢᱵᱟᱭᱤ ᱢᱮᱱᱛᱮᱭ ᱛᱟᱦᱮᱸ ᱠᱟᱱᱟ ᱡᱟᱦᱟᱸᱭ ᱫᱚ ᱠᱩᱫᱽᱥᱤᱭᱟ ᱵᱮᱜᱚᱢ ᱧᱩᱛᱩᱢ ᱛᱮ ᱩᱯᱨᱩᱢ ᱛᱟᱦᱮᱸ ᱠᱟᱱ ᱛᱟᱭᱟ ᱾ ᱚᱦᱢᱚᱫᱽ ᱥᱟᱦ ᱵᱟᱦᱟᱫᱩᱨ ᱫᱚ ᱜᱤᱫᱽᱨᱟᱹ ᱠᱷᱚᱱ ᱜᱮ ᱟᱹᱰᱤ ᱫᱩᱞᱟᱹᱲ ᱛᱮᱭ ᱦᱟᱨᱟ ᱵᱩᱨᱩ ᱞᱮᱱᱟ ᱾ ᱑᱗᱒᱕ ᱥᱟᱞᱮᱨᱮ ᱩᱱᱤᱭᱟᱜ ᱡᱟᱱᱟᱢ ᱫᱚ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱩᱱᱤᱭ ᱦᱟᱨᱟ ᱵᱟᱲᱟᱜ ᱛᱮᱜᱮ ᱢᱩᱜᱚᱞ ᱥᱟᱢᱨᱟᱡᱽ ᱫᱚ ᱟᱡ ᱟᱡ ᱛᱮᱜᱮᱭ ᱞᱤᱪᱟᱹᱲ ᱤᱫᱤᱜ ᱠᱟᱱ ᱛᱟᱦᱮᱸᱫ ᱾ ᱛᱤᱱ ᱡᱚᱦᱚᱜ ᱑᱔ ᱥᱮᱨᱢᱟ ᱵᱚᱭᱚᱥ ᱛᱟᱭ ᱛᱟᱦᱮᱸ ᱠᱟᱱᱟ ᱩᱱ ᱡᱚᱦᱚᱜ ᱱᱟᱫᱤᱨ ᱥᱟᱦ ᱫᱚ ᱥᱤᱧᱚᱛ ᱨᱮ ᱟᱠᱨᱚᱢᱚᱬ ᱠᱟᱛᱮ ᱫᱤᱞᱞᱤ ᱨᱮ ᱵᱚᱛᱚᱨᱟᱱ ᱞᱩᱴᱯᱟᱴ ᱨᱮ ᱪᱟᱢᱯᱟᱴᱟᱣ ᱞᱮᱫ-ᱟ ᱾ ᱑᱗᱔᱘ ᱥᱟᱞᱮᱨᱮ ᱟᱡ ᱵᱟᱵᱟ ᱢᱚᱦᱚᱢᱚᱫᱽ ᱥᱟᱦ ᱟᱜ ᱜᱩᱨ ᱛᱟᱭᱚᱢ ᱜᱟᱹᱫᱤ ᱨᱮᱭ ᱫᱩᱲᱩᱵ ᱮᱱᱟ ᱟᱨ ᱩᱱᱤ ᱫᱚ ᱟᱡ ᱨᱤᱱ ᱥᱮᱱᱟ ᱠᱚ ᱟᱡ ᱞᱮᱠᱟᱛᱮ ᱥᱤᱫᱽ ᱥᱚᱱᱛᱚᱨ ᱞᱟᱹᱜᱤᱫ ᱮ ᱮᱛᱚᱦᱚᱵ ᱠᱮᱫ-ᱟ ᱾ ᱟᱡᱟᱜ ᱥᱟᱥᱚᱱ ᱚᱠᱛᱚ ᱨᱮᱫᱚ ᱟᱹᱰᱤ ᱠᱚᱢ ᱧᱮᱞ ᱡᱚᱛᱚᱱ ᱨᱮᱱᱟᱜ ᱫᱟᱲᱮ ᱟᱹᱰᱤ ᱥᱟᱯᱷᱟ ᱥᱟᱺᱦᱤᱡ ᱧᱮᱞ ᱧᱟᱢᱚᱜ ᱠᱟᱱᱟ ᱡᱟᱦᱟᱸ ᱠᱷᱟᱹᱛᱤᱨ ᱯᱷᱤᱨᱚᱡᱽ ᱦᱩᱞᱥᱟᱹᱭ ᱛᱮᱥᱟᱨ ᱧᱩᱛᱩᱢᱟᱱ ᱢᱤᱫ ᱵᱚᱡᱤᱨ ᱮ ᱚᱯᱮᱞ ᱮᱱᱟ ᱟᱨ ᱛᱟᱭᱚᱢ ᱛᱮ ᱑᱗᱕᱔ ᱨᱮ ᱱᱚᱰᱮ ᱜᱮ ᱟᱡᱟᱜ ᱚᱦᱢᱚᱫᱽ ᱥᱟᱦ ᱵᱟᱦᱟᱫᱩᱨ ᱫᱚ ᱟᱡᱟᱜ ᱫᱟᱲᱮ ᱞᱮᱠᱟᱛᱮᱭ ᱦᱟᱹᱲᱤ ᱠᱮᱫᱮᱭᱟ ᱟᱨ ᱟᱞᱚᱢᱜᱤᱨ ᱫᱚ ᱥᱚᱢᱨᱟᱴ ᱠᱚ ᱵᱮᱱᱟᱣ ᱠᱮᱫᱮᱭᱟ ᱾ ᱚᱦᱢᱚᱫᱽ ᱥᱟᱦ ᱫᱚ ᱜᱤᱫᱽᱨᱟᱹ ᱠᱷᱚᱱ ᱜᱮ ᱟᱹᱰᱤ ᱟᱹᱲᱤᱥᱤᱭᱟᱹᱭ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱛᱟᱨᱣᱟᱲᱮ ᱪᱟᱞᱟᱣ ᱦᱚᱸ ᱵᱟᱭ ᱵᱟᱰᱟᱭ ᱛᱟᱦᱮᱸᱫ ᱾ ᱟᱡ ᱟᱭᱳ ᱠᱳᱫᱤᱭᱟ ᱵᱮᱜᱚᱢ ᱟᱜ ᱟᱨ ᱟᱡ ᱵᱟᱵᱟ ᱢᱚᱦᱚᱢᱚᱫᱽ ᱥᱟᱦ ᱟᱜ ᱦᱚᱛᱮᱛᱮ ᱩᱱᱤ ᱫᱚ ᱥᱚᱢᱨᱟᱴ ᱢᱟᱹᱪᱤᱭ ᱟᱢᱮᱴ ᱞᱮᱫ ᱛᱟᱦᱮᱸᱫ ᱾ ᱥᱚᱢᱨᱟᱴ ᱮ ᱵᱮᱱᱟᱣ ᱮᱱ ᱛᱟᱭᱚᱢ ᱩᱱᱤ ᱫᱚ ᱨᱟᱹᱥᱠᱟᱹ ᱨᱚᱢᱚᱡᱽ ᱨᱮᱜᱮ ᱞᱟᱵᱟᱫᱷᱤᱭᱟᱹᱣ ᱮ ᱛᱟᱦᱮᱸ ᱠᱚᱜ ᱛᱟᱦᱮᱸᱫ, ᱡᱟᱦᱟᱸ ᱠᱷᱟᱹᱛᱤᱨ ᱩᱱᱤᱭᱟᱜ ᱢᱚᱱᱮ ᱫᱚ ᱥᱟᱥᱚᱱ ᱥᱮᱫ ᱫᱚ ᱢᱚᱴᱷᱮ ᱜᱮ ᱵᱟᱝ ᱪᱟᱞᱟᱜ ᱠᱟᱱ ᱛᱟᱦᱮᱸᱫ ᱾

 ᱜᱤᱫᱽᱨᱟᱹ ᱚᱠᱛᱚ  

ᱯᱨᱤᱱᱥ ᱚᱦᱢᱚᱫᱽ ᱟᱫ ᱡᱟᱱᱟᱢ ᱫᱚ ᱑᱗᱒᱕ ᱨᱮ ᱢᱩᱜᱚᱞ ᱵᱟᱫᱽᱥᱟᱦ ᱢᱚᱦᱢᱚᱫᱽ ᱥᱟᱦ ᱟᱨ ᱩᱱᱤᱭᱤᱡ ᱫᱷᱚᱨᱚᱢ ᱮᱨᱟ ᱠᱩᱫᱽᱥᱤᱭᱟ ᱵᱮᱜᱚᱢ ᱟᱜ ᱵᱟᱹᱠᱷᱳᱞ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱟᱡ ᱵᱟᱵᱟ ᱟᱜ ᱥᱟᱥᱚᱱ ᱱᱟᱝ ᱚᱠᱛᱚ ᱨᱮ ᱰᱤᱥᱮᱱᱴᱨᱟᱞᱟᱭᱤᱡᱮᱥᱚᱱ, ᱢᱚᱨᱟᱴᱷᱟ ᱦᱩᱞᱥᱟᱹᱭ, ᱟᱨ ᱱᱟᱫᱤᱨ ᱥᱟᱦ ᱟᱜ ᱟᱠᱨᱚᱢᱚᱬ ᱠᱷᱚᱱ ᱡᱷᱟᱴᱠᱟ ᱠᱟᱛᱮ ᱢᱩᱜᱚᱞ ᱥᱟᱢᱨᱟᱡᱽ ᱟᱜ ᱢᱟᱞᱚᱴᱚᱜ ᱨᱮᱱᱟᱜ ᱮᱛᱚᱦᱚᱵ ᱞᱮᱱ ᱛᱟᱦᱮᱸᱫ ᱾ 

ᱢᱤᱫ ᱡᱩᱣᱟᱹᱱ ᱯᱨᱤᱱᱥ ᱚᱦᱢᱚᱫᱽ ᱫᱚ ᱠᱩᱲᱤ ᱠᱚ ᱞᱟᱹᱜᱤᱫ ᱢᱤᱫ ᱞᱤᱪᱟᱹᱲ ᱮ ᱵᱮᱱᱟᱣ ᱮᱱᱟ ᱾ ᱚᱱᱠᱟ ᱫᱚ ᱱᱩᱭ ᱟᱡ ᱵᱟᱵᱟᱦᱟᱜ ᱱᱚᱡᱚᱨ ᱨᱮ ᱮᱥᱮᱫ ᱠᱟᱛᱮᱭ ᱛᱟᱦᱮᱸ ᱠᱟᱱᱟ ᱾ ᱱᱩᱭ ᱫᱚ ᱢᱤᱫ ᱢᱩᱨᱩᱠ ᱠᱷᱟᱹᱛᱤᱨ ᱦᱚᱸ ᱵᱷᱟᱹᱜᱤ ᱩᱯᱨᱩᱢ ᱢᱮᱱᱟᱜ ᱛᱟᱭᱟ ᱾ ᱟᱨ ᱛᱤᱥ ᱦᱚᱸ ᱥᱮᱱᱟ ᱠᱚᱣᱟᱜ ᱥᱟᱹᱫᱽ ᱨᱮᱫᱚ ᱫᱟᱣ ᱵᱟᱭ ᱦᱟᱛᱟᱣ ᱛᱟᱦᱮᱸᱫ ᱾ ᱡᱟᱦᱟᱸ ᱨᱮᱭᱟᱜ ᱢᱩᱠᱷᱤᱭᱟᱹ ᱠᱟᱨᱚᱱ ᱫᱚ ᱟᱡ ᱵᱟᱵᱟᱦᱟᱜ ᱫᱩᱠᱷᱟᱹᱞᱤ ᱵᱮᱵᱷᱟᱨ ᱨᱮᱱᱟᱜ ᱮᱛᱮᱫ ᱛᱟᱦᱮᱸ ᱠᱟᱱᱟ ᱾ ᱡᱟᱦᱟᱸᱭ ᱫᱚ ᱩᱱᱤ ᱠᱚᱠᱞᱚᱭ ᱵᱮᱱᱟᱣ ᱮ ᱠᱟᱱ ᱛᱟᱦᱮᱸᱫ ᱟᱨ ᱫᱷᱚᱠᱟᱭ ᱮᱢᱟᱭ ᱠᱟᱱ ᱛᱟᱦᱮᱸᱫ ᱾ ᱛᱤᱥ ᱦᱚᱸ ᱩᱱᱤ ᱫᱚ ᱥᱟᱢᱨᱟᱡᱽ ᱨᱤᱱᱤᱡ ᱨᱟᱡᱽ ᱠᱩᱢᱟᱨ ᱞᱮᱠᱟᱛᱮ ᱞᱟᱹᱠᱛᱤ ᱞᱮᱠᱟ ᱴᱟᱠᱟ ᱠᱟᱹᱣᱰᱤ ᱫᱚ ᱵᱟᱭ ᱮᱢᱟᱦᱟᱭ ᱠᱟᱱ ᱛᱟᱦᱮᱸᱫ ᱾ ᱚᱱᱟ ᱜᱷᱟᱨᱚᱸᱡᱽ ᱨᱮ ᱴᱟᱠᱟ ᱠᱟᱹᱣᱰᱤ ᱨᱮᱱᱟᱜ ᱫᱚ ᱪᱮᱫ ᱦᱚᱸ ᱟᱱᱟᱴ ᱫᱚ ᱵᱟᱝ ᱛᱟᱦᱮᱸ ᱠᱟᱱ ᱨᱮᱦᱚᱸ ᱾

 ᱥᱟᱹᱠᱷᱭᱟᱹᱛ 

ᱵᱟᱨᱦᱮ ᱡᱚᱱᱚᱲ